Budapest Főváros Főpolgármesteri Hivatal  
junior service designer  
munkatársat keres

Kapcsolódj be a Városháza digitális átalakulásába service designerként!

Budapest Főváros Főpolgármesteri Hivatal a közszolgáltatásainak digitalizálásán, meglévő digitális felületeinek és támogató folyamatainak emberközpontú megújításán dolgozik. Az új digitális szolgáltatásfejlesztő csapat a Hivatal szakmai területeivel együttműködve olyan webes felületeket, alkalmazásokat hoz létre, melyek a budapestiek számára a tájékozódást, ügyintézést, a városhoz való kapcsolódást könnyebbé teszik.

Egy formálódó, fejlődő új csapatba várunk, ami Budapest digitális hozzáférhetőségét alapjaiban változtatja meg.

A digitális átalakulás fontos szempontja, hogy a budapestiek számára valóban értékes, a városlakók életéhez és szokásaihoz igazodó, illetve a hivatali adminisztrációs terhelést csökkentő fejlesztések készüljenek. Olyan service designert keresünk, aki munkájával ezt a szempontot képes konkrét funkciók, tartalmak és háttérfolyamatok megtervezésében érvényesíteni. Az új kollégára számítunk a kutatás, megértés, koncepcionálás, prototipizálás részfeladatainak elvégzésében és a munka részeként a co-creation facilitálásában.

# Részletes feladatok

* Részvétel kutatások tervezésében és megvalósításában
* Részvétel problémakeretezésben és fejlesztendő területek, lehetőségek feltárásában
* Felhasználói utak- és backoffice folyamatok feltérképezése, értékelése, kidolgozása
* Részvétel beavatkozási tervek (theory of change) készítésében
* Megoldási javaslatok – koncepciók, folyamatleírások, blueprintek, funkcióleírások kidolgozása
* Együttműködés fejlesztőkkel, UX/UI tervezővel és szakmai területekkel új digitális szolgáltatások implementációjában
* Részvétel szintetizáló-, ötletelő- és egyéb workshopok tervezésében, megvalósításában
* Prototípusok készítése és tesztelése
* Service design és co-creation tudásátadásban, intézményesítésben részvétel

# Elvárások

* Human-centered design elméleti háttér ismerete
* Tapasztalat interjúzásban, survey-készítésben
* Webalkalmazás-fejlesztés folyamatának alapszintű ismerete
* Nyitottság prezentációs, előadói, facilitátori készség fejlesztésére (online- és offline munkában)
* Empátia a felhasználók és a döntéshozók, szervezeti egységek irányába
* Bonyolult dolgok egyszerűsítésének képessége
* A közszolgáltatások, közigazgatás digitális transzformációja iránti érdeklődés
* Kíváncsiság, általános tájékozottság és jobbító szándék

# Előnyt jelent

* UX/UI tervezői háttér
* Közigazgatásban, közszolgáltatás-tervezésben szerzett tapasztalat
* Agilis munkakörnyezetben szerzett tapasztalat

# Csatolandó iratok

* Részletes szakmai önéletrajz bérigény feltüntetésével
* Néhány releváns projektet és azok eredményeit bemutató prezentáció
* motivációs levél
* A végzettséget, szakképesítést igazoló bizonyítványok másolata,
* Továbbá arra vonatkozó – aláírásával ellátott - nyilatkozata, hogy a benyújtott önéletrajzában és mellékleteiben foglalt személyes adatainak a kiválasztási eljárással összefüggésben szükséges kezeléséhez hozzájárul (ennek hiánya esetén a jelentkezés érvénytelennek tekintendő). A csatolandó nyilatkozat megtalálható a hirdetésben, a Budapest Portál/Közérdekű Adatok/Tevékenységre, működésre vonatkozó adatok/Adatvédelem, közérdekű adatok igénylése/Adatkezelési tájékoztatók menüpont alatt.

# Amit mi nyújtunk

* Versenyképes fizetés
* Új technológiák megismerésének lehetősége
* Önálló munkavégzés
* Kiemelkedő juttatáscsomag
* Kétéves határozott idejű szerződés
* Lehetőség egy szemléletében megújuló önkormányzat munkájának formálására

# Foglalkoztatás jellege:

Teljes munkaidő

# A munkavégzés helye:

1052 Budapest, Városház u. 9-11.

**Bér és egyéb juttatások:** a munka törvénykönyvéről szóló 2012. évi I. törvény, valamint a 65/2013. (IX. 18.) Főv. Kgy. rendelet előírásai alapján történik.

**Jelentkezési határidő:** 2022. április 19.

**Az állás betöltésének várható időpontja:** a meghirdetett munkakör az elbírálást követően azonnal betölthető.

A jelentkezést a Főpolgármesteri Hivatal Humánerőforrás-menedzsment Főosztálya (1052 Budapest, Városház u. 9-11.) részére, vagy a karrier@budapest.hu címre szíveskedjen eljuttatni.

A jelentkezésen kérjük feltüntetni: **„junior service designer”**